ANU SAAGIM, seltskonnadaam:  «Mina tumedat õlut eriti ei joo, aga heal ja halval õllel teen ikka kindlasti vahet. Baltika Originaal oli minu meelest  selline «meesteõlu». Las nad siis ise joovad ka seda. See-eest Golden Pheasant meeldis mulle väga. Hea pehme tumeda leiva maitsega. Obolon Sametine oli veidi liiga kirbe ja toore maitsega. See-eest Gösser on küll tõeline naiste õlu  meeldiv, värske. Aga absoluutarvestuses võitsid minu jaoks ikka traditsioonilised, veidi kangemad õlled. Baltika Porterit juues tahtsin kohe karjatada: «Mamma mia, kui hea!» Saku Tume oli minu jaoks küll torkivalt mõru, aga mõnus. Huvitav, maksimaalsed punktid andsin nii Baltika  Porterile kui ka Saku Porterile. See viimane on üks tõeliselt mõnus saunaõlu.»